als_Latn dik_Latn sag_Latn
MySpace po kalon në një uebfaqe muzikore dhe Justin Timberlake shpreson se do të sjellë diçka të bukur në rrjetin social.
Të enjten, ylli i muzikës pop zbuloi uebfaqen e re të përmirësuar, që tani fokusohet të bëhet një platformë për artistët dhe për eksplorimin e muzikës në një mënyrë shoqërore.
Timberlake njoftoi për investimin e tij në uebfaqe vitin e kaluar. Në majën e suksesit të saj, Myspace ishte një kompani me vlerë $580 milionë, por filloi të binte shumë pasi Timberlake dhe partnerët Chris dhe Tim Vanderhook e blenë atë për vetëm $35 milionë, raporton revista Rolling Stone.
Pamja e re është më e bukur dhe më e pastër me një ndërfaqe intuitive, e cila përfshin një nuancë të papritur – përdoruesit lëvizin nga e majta në të djathtë dhe jo nga lart poshtë. Dhe në vend të pëlqimeve, ricicërimave, shtimeve, ose miqësive, Myspace ka “lidhjen”.
Uebfaqja gjithashtu e bën të lehtë kalimin nga videot me ekran të plotë dhe shfletimi i faqeve të miqve tuaj. Videoja zhvendoset në të djathtë dhe rishikimi vazhdon në ekran të vogël.
Timberlake tha se tiparet e mëparshme, kryesisht të personalizimit të tepruar të përdoruesve, shkaktoi braktisjen e uebfaqes. Por për dizajnimin e ri, ata u përqendruan në thjeshtësinë dhe sjelljen e artistëve më pranë adhuruesve.
Në qoftë se ka njeri që njeh adhuruesit dhe muzikën, është pikërisht Justin Timberlake. Shikoni videon më poshtë për të parë të gjitha tiparet e ndërfaqes së re.
(Herë të lexuara: 199)
als_Latn als_Latn als_Latn als_Latn als_Latn als_Latn als_Latn als_Latn